„Je ne sais quoi” (în franceză "Nu știu ce") este un cântec pop islandez compus de Örlygur Smári și Hera Björk și interpretat de Hera Björk în engleză, cu câteva expresii franțuzești. A reprezentat Islanda la Concursul Muzical Eurovision 2010 în Bærum, Oslo, Norvegia, în mai 2010. Melodia a câștigat competiția "Söngvakeppni Sjónvarpsins 2010", organizată de televiziunea islandeză RÚV.